אמש (ד') בשעות אחר הצהריים דיווח מוקד הצלה ללא גבולות יו"ש כי במהלך פעילות כוחות צה"ל בעיר שכם בלילה שבין שלישי לרביעי יידו ערבים מטען חבלה לעבר כוח.

המטען התפוצץ וכתוצאה מכך נפצע המ"פ מרסיס שפגע בחזהו. המ"פ פונה על ידי ניידת טיפול נמרץ צבאי לבית החולים בילינסון בפתח תקווה.

בבלינסון טופל הקצין עד לשעות הערב אז פורסם כי הוא משתחרר לביתו. למרות האירוע החריג לא הוצאה שום הודעה מסודרת על ידי דובר צה"ל לכלי התקשורת.

בתגובה לפניית הקול היהודי לא ענו במשרד דובר צה"ל בצורה עניינית אלא מסרו הודעה על האירוע.

בתוך כך הלילה זיהה כוח צה"ל ערבייה המתקרבת לשכונת נווה אח"י סמוך לווה צוף. השכונה נבנתה לזכרם של שלושת בני משפחת סלומון שנרצחו ביישוב לפני כשנה וחצי.

הכוח התקרב לעברה וקרא לה לעצור. עם הגיעם אליה היא השליכה לארץ סכין גדולה אשר איתה רצתה לחדור לתוך השכונה.

הכוח עצר אותה והעביר אותה להמשך חקירת כוחות הבטחון.

אתמול בשעות הערב התקבל דיווח על ידי רבש"צ היישוב הר גילה כי ישנו חשוד שניסה לחדור ליישוב דרך גדר הביטחון ההיקפית.

אל המקום הגיעו שוטרי מג"ב וחיילים אשר איתרו את החשוד, ערבי תושב דהיישה כבן 20 ויחד עם הרבש"צ וכיתת הכוננות הצליחו לעצור אותו בטרם הצליח להיכנס ליישוב. הערבי נשא עמו תיק עם כלי פריצה וסכינים.

מבדיקה ראשונית עלה כי לערבי ישנו עבר פלילי ובטחוני עשיר וכי היה עצור בעבר בחשד לעבירות אלימות וטרור. הוא הועבר לחקירה.

ביום ג' ביצע מחבל ערבי פיגוע דקירה סמוך לצומת האיקס הסמוכה אף היא להר גילה.

יהודי תושב ביתר נכנס לחנו מכולת במקום וכשיצא זינק לעברו מחבל ערבי והחל לשסף את פניו בדקירות סכין. הוא הצליח להאבק עם הערבי ואך בנס נמלט המחבל והוא נפצע באורח קל בלבד.

כוחות גדולים החלו בסריקות אחריו אך רק בשעות הלילה הוא הסגיר את עצמו לידי המשטרה.